Կազմակերպիչները նշեցին, որ այս գիտաժողովն առանձնանում էր նրանով, որ երեսուն տարվա ընդմիջումից հետո դարձյալ Հայաստան ժամանեցին ռուսական Գրավիտացիոն հանրության (Гравитационное общество) անդամներ, մասնավորապես այդ գիտական կազմակերպության նախագահ, Տիեզերքի ծագման ինֆլյացիայի ժամանակակից տեսության ստեղծողներից մեկը, ՌԴԳԱ Լանդաուի անվան ինստիտուտի գլխավոր գիտաշխատող, ՌԴԳԱ ակադեմիկոս Ա. Ստարոբինսկին, փոխնախագահ, Կազանի ֆեդերալ համալսարանի պրոֆեսոր Ս. Սուշկովը, գերմանացի հայտնի գիտնական Հորստ Ստոկերը, բազմաթիվ տաղանդավոր գիտնականներ Դուբնայի միջուկային հետազոտությունների միացյալ ինստիտուտից, Բրազիլիայից, Ֆրանսիայից, Ռուսաստանից, Իսպանիայից, ինչպես նաև երիտասարդ գիտնականներ Իրանից, Հնդկաստանից: